Որեւէ հարց չկայ, որ թեթեւօրէն եւ անարգանքով նկատի առնուի։ Սփիւռքի բնակիչներս՝ մեր հայրենի եղբայրներուն հետ կը բաժնենք նոյն տեսիլքը հայրենիքի մը, որ կը քաջալերէ անկեղծութիւնը, արտայայտութեան ազատութիւնը եւ արդարութիւնը: Կը հաւատանք, որ այս գաղափարները ի զօրու են եկեղեցւոյ համար եւս։ Սակայն այս ներկայ կացութեան առթիւ ցուցարարները իրենց խօսքը ըսին եւ առիթը ունեցան իրենց գանգատները ներկայացնելու աւելի բարձր մակարդակով։ Մեր կարծիքով՝ Մայր Աթոռի գրաւումը եւ անոնց կողմէն հեռանալու մերժումը դրժումն է խաղաղութեան, եւ ոստիկանութեան ու կառավարութեան ուժերուն պարտականութիւնն է պահել ու պահպանել համայն աշխարհի հայերուն Սրբազան Կեդրոնը։